สายด่วน 1668 เริ่มพบผู้ป่วยตรวจแล็ปไม่ได้มาตรฐาน แจ้งติดเชื้อทั้งที่ไม่ติด
นายแพทย์สกานต์ บุนนาค ผู้อำนวยการสถาบันเวชศาสตร์ สมเด็จพระสังฆราชญาณสังวรเพื่อผู้สูงอายุ ในฐานะผู้รับผิดชอบสายด่วน 1668 กล่าวว่า ข้อมูลจากสายด่วน 1668 ช่วง 14 วันให้บริการไปกว่า 3,000 สาย ช่วงแรกปัญหาที่พบส่วนใหญ่เป็นผู้เข้ารับการตรวจแล็ปเอกชนที่ไม่มีเตียงในมือ ต่อมาเริ่มพบปัญหาการตรวจแล็ปไม่ได้มาตรฐาน คือ  คนไข้ไม่มีผลแล็ปในมือ ได้รับการแจ้งปากเปล่า จึงไม่รู้ว่าตรวจจากแล็ปมาตรฐานหรือไม่ เป็นผลบวกแสดงการติดเชื้อจริงหรือไม่ จึงขอประชาชนที่ติดต่อผ่าน  Line@sabaideebot หากได้รับการโทรแจ้งผลจากแล็ป ขอให้แล็ปส่งเอกสารให้เป็นภาพถ่ายก็ได้ แนบมาด้วยเพื่อตรวจว่าการตรวจสอบได้มาตรฐานหรือไม่ เพราะขณะนี้เฉพาะสายด่วน 1668 พบแล้วประชาชนที่มีผลบวกลวง ซึ่งการตรวจมาตรฐานควรเป็นการเก็บตัวอย่างด้วยการสว๊อป ไม่ใช่การตรวจเลือดด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวประณามแล็ปด่วนที่ไม่มีมาตรฐานแต่กลับที่ชวนคนมาตรวจมากด้วยการบอกลดราคาค่าตรวจ 50% ซึ่งขณะนี้กรมสนับสนุนบริการสุขภาพได้ไปดำเนินการสอบสวนเอาผิดแล้ว ส่วนกรณีมีดรามาระบุต้องแชร์ข้อมูลร้องทุกข์ผ่านโซเชียลจึงจะได้เตียง ถือเป็นมุมมองแต่ละคน เข้าใจคนไข้ย่อมอยากได้เตียงเร็ว ซึ่งเคสในโซลเชียลก็พยายามติดตาม โดยเฉพาะที่ระบุว่ารู้ผลเป็นบวก รออยู่บ้านไม่ได้รับการติดต่อ ตรวจสอบพบส่วนใหญ่ไม่ทราบว่าต้องโทรหรือทิ้งข้อมูลในระบบจัดหาเตียงด้วยจึงไม่มีเจ้าหน้าที่จากศูนย์ประสานจัดหาเตียงโทรหา อย่างไรก็ตามได้ประสานเตียงสนามของกระทรวงกลาโหม เพื่อช่วยรับผู้ติดเชื้อที่ร้องเรียนผ่านโซลเชียลแล้ว